H.R.F. Keating

Henry Reymond Fitzwalter Keating (født 31. oktober 1926, død 27. mars 2011) var en britisk krimforfatter og kritiker. Han skrev hovedsakelig under signaturen H.R.F. Keating, men benyttet tidvis pseudonymer. Han bodde i London sammen med sin hustru, skuespilleren Sheila Mitchell, til sin død i 2011, 84 år gammel.«HRF Keating dies at 84», The Telegraph

 Liv og virke 
Keating arbeidet fra 1956 som journalist i The Daily Telegraph. Gjennom 15 år var han The Times faste krimanmelder. I perioden 1970–71 var han formann i Crime Writers' Association, 1983–84 formann for The Society of Authors og president for The Detection Club i 1985–2000. Keating var medlem av The Royal Society of Literature. Ved siden av Julian Symons er Keatings trolig den mest kjente britiske britiske skribent om kriminallitteratur, og hadde en stor produksjon av artikler og essays. Han regnes av kritikere blant de største mannlige engelske krimforfatterne fra siste halvdel av 1900-tallet. I tillegg til bøker forfattet under eget navn benytter Keating også pseudonymene Evelyn Hervey og Emma Craggs.

Keatings faste detektiv er politiinspektør Ganesh Ghote ved Mumbai i India. Forfatteren besøkte ikke India før etter å ha skrevet den ellevte boken i serien. Under pseudonymet Evelyn Harvey skrev han en serie på tre kriminalromaner der detektiven er Harriet Unwin, en guvernante i viktoriatiden. Den steinharde overinspektøren Harriet Martens ved Greater Birchester Police i et nåtidig England er hovedpersonen i hans seneste serie kriminalromaner. Utover sitt krimforfatterskap skrev Keating to romaner, The Underside (1974) om skjult seksualitet i viktoriatiden og den post-apokalyptiske A Long Walk to Wimbledon (1978) fra et atombombet England.

Han mottok flere priser for sitt forfatterskap, og ble i 1996 belønnet med The Cartier Diamond Dagger, Crime Writers' Associations høyeste utmerkelse for et livslangt forfatterskap av særlig høy kvalitet.

 Bibliografi 

 Death and the Visiting Fireman (1959)
 Zen there was Murder (1960)
 A Rush on the Ultimate (1961)
 The Dog it was that Died (1962)
 Death of a Fat God (1963)
 The Perfect Murder (1964)
 Is Skin Deep Fatal (1965)
 Inspector Ghote's Good Crusade (1966)
 Inspector Ghote Caught in Meshes (1968)
 Inspector Ghote Hunts the Peacock (1968)
 Inspector Ghote Plays a Joker (1969)
 Inspector Ghote Breaks an Egg (1970)
 Inspector Ghote Goes by Train (1971) 
 Inspector Ghote Trusts the Heart (1972) 
 Bats Fly up for Inspector Ghote (1974) 
 The Underside (1974)
 A Remarkable Case of Burglary (1975)
 Murder by Death (1976)
 Filmi Filmi Inspector Ghote (1976) 
 A Long Walk to Wimbledon (1978)
 Inspector Ghote Draws a Line (1979)
 Sherlock Holmes, The Man and His World – sakprosa (1979)
 The Murder of the Maharajah (1980)
 Go West Inspector Ghote (1981)
 The Sheriff of Bombay (1984)
 The Governess (1984) (som Evelyn Hervey)
 Mrs Craggs Crimes Cleaned Up – novellesamling (1985) (som Emma Craggs)
 The Man of Gold (1985) (som Evelyn Hervey)
 Writing Crime Fiction – sakprosa (1986)
 Under a Monsoon Cloud (1986)
 Into the Valley of Death (1986) (som Evelyn Hervey)
 The Body in the Billiard Room (1987)
 Murder Must Appetize – sakprosa (1987)
 Crime and Mystery: The 100 Best Books – sakprosa (1987)
 Dead on Time (1988)
 The Bedside Companion to Crime – sakprosa (1989)
 Inspector Ghote His Life and Crimes (1989)
 The Iciest Sin (1990)
 Inspector Ghote and Some Others (1991)
 Cheating Death (1992)
 The Rich Detective (1993)
 Doing Wrong (1994)
 The Good Detective (1995)
 The Bad Detective (1996)
 Asking Questions (1996)
 The Soft Detective (1997)
 In Kensington Gardens Once… – novellesamling (1997)
 Bribery, Corruption Also (1999) 
 Jack, The Lady Killer (1999)
 The Hard Detective (2000)
 Breaking and Entering (2000)
 A Detective in Love (2001)
 A Detective in Love (2002)
 The Dreaming Detective (2003)
 A Detective at Death's Door (2004)
 One Man And His Bomb (2006)
 Rules, Regs and Rotten Eggs (2007)
 Inspector Ghote's First Case (2008)

 Priser og utmerkelser 
 The Gold Dagger 1964, for The Perfect Murder 
 The Gold Dagger 1980, for The Murder of the Maharajah
 The Macavity Award for Best Critical/Biographical Work 1990, for The Bedside Companion to Crime
 The George N. Dove Award 1995
 The Cartier Diamond Dagger 1996

 Referanser 

 Eksterne lenker 

 Forfatteren Martin Edwards om H.R.F. Keating 
 H.R.F. Keating hos Fantasticfiction
 H.R.F. Keating's 100 Best Crime and Mystery Books – ofte sitert liste over verdens beste krimbøker fram til 1987

Kategori:Engelske forfattere
Kategori:Britiske krimforfattere
Kategori:Engelskspråklige forfattere
Kategori:Personer fra distriktet Hastings i East Sussex